钦定古今图书集成/明伦汇编/官常典/第638卷 > 《让骠骑扬州刺史表》简文帝
## 钦定古今图书集成/明伦汇编/官常典/第638卷 > 《让骠骑扬州刺史表》简文帝

常愿亲侯就列，希同特进之班；角巾还第，不竞龙骧
之赏。而天泽无涯，名器总集。窃以骠骑之官，既为上
将；神州之重，实号中土。故以弹压六戎，冠冕九牧，岂
止司隶绛节，金吾缇骑。况复任总皇畿，位重连率，骠
骑之号，历选为重。元狩之中，始自去病；永平之建，特
受刘苍；齐宪为公主所申，吴汉因群臣之举。